text: IV Punt de Trobada Bibliotecària (Llíria) - COBDCV
  COBDCVFormacióPunt de TrobadaIV Punt de Trobada Bibliotecàri…
  Por cobdcv | Publicat 13/03/2017
  El "Punt de Trobada Bibliotecària" s'ha convertit en un cita imprescindible per al col·lectiu bibliotecari valencià, amb unes activitats i una programació variada i atractiva que combina aspectes formatius i lúdics de manera molt equilibrada.
  Aquest any, celebrarem la quarta edició que tindrà lloc a Llíria, a la comarca del Camp de Túria, amb un equip de professionals que ha preparat un programa suggeridor que compta amb la participació de professionals de primer nivell.
  Es celebrarà dissabte 20 de maig de 2017
  A la Biblioteca Pública Municipal L'Almodí de Llíria
  Situada al Carrer de la Purissima, 50, 46160 Llíria, València
  Pica en el mapa per ampliar-lo
  PROGRAMA (Pica ací i accedeix al programa)
  9.30-10.00h. Recepció i lliurament de documentació
  10.15 -10.45h. Ponència inaugural
  Bibliowikis, biblioteques actives . Viquipèdia
  Àlex Hinojo, director d'Amical Wikimedia
  10.45-11.00h. Bona pràctica
  Viquimarató de l´Eliana
  Bàrbara Gascó, biblioteca de l'Eliana.
  11.00 -11.30h. Pausa Café.
  BONES PRÀCTIQUES BIBLIOTECÀRIES
  11.30 -11.45h. Paiporta, món de contes. Festival d'oralitat.
  Enric Campos, Biblioteca de Paiporta.
  Susu Benitez. Pedagog Teatral
  11.45-12.00h. Espanta la por: la cultura tradicional valenciana com a projecte de foment lector.
  Amparo Pons. Biblioteca del Museu Valencià d'Etnologia.
  12.15-12.30h. Ciutats lectores
  Carmen Navarro Dolz, FULL Fundació pel Llibre i la Lectura
  14: 00-16.00h. Dinar
  Fusió cuina lliriana i marroquina. Poesia a la taula.
  Basada en el poemari de Marti i Pol i Vicent Andrés Estellés
  16.00-17.00h. Ruta turísticoliterària.
  Ruta ambientada per la medina de Lyria. Poemes dels autors àrabs medievals.
  (Sorteig d'una ruta cultural per la Ciutat de València per a dues persones, amb menjar inclòs)
  Àlex Hinojo @ÀlexHinojo
  (Barcelona, 1980) també conegut a la xarxa com a Kippelboy. Sóc un director de projectes culturals i activista pel coneixement lliure. Diplomat en ciències empresarials (UAB/UOC) amb postgraus en gestió cultural (UB) i museologia (UPF), estic especialitzat en la divulgació cultural a la xarxa mitjançant plataformes obertes, especialment la Viquipèdia.
  Treballe amb els principals museus, biblioteques, arxius i universitats dels Països Catalans, així com amb diverses institucions europees o estatunidenques, intentant difondre els beneficis potencials de treballar en obert, en xarxa i de manera col·laborativa.
  Actualment treballo com a director a Amical Wikimedia, des d'on he impulsat diversos projectes culturals i educatius i on vam rebre el Premi Nacional de Cultura el 2014 per la nostra contribució al coneixement universal en llengua catalana i per fer possible que el coneixement sobre la cultura catalana sigui accessible en qualsevol llengua.
  Bárbara Gascó @bargasco
  Visc i treballe al Camp de Túria, sóc diplomada en Biblioteconomia i llicenciada en Filologia Catalana per la Universitat de València.
  Actualment treballe a la Biblioteca de l'Eliana, on entre altres tasques porte endavant el projecte Bibliowikis per a difondre la història local a la Viquipèdia.
  Em considere una firme defensora de la biblioteca pública com a tercer espai, com a lloc d'intercanvi cultural i social en la comunitat, on la ciutadania puga satisfer no només les seues necessitats de coneixements i formació sinó també d'integració i d'oci.
  Enric Campos Martí @EnricLaboral
  Arriba al món de les Biblioteques Públiques des de l'àmbit educatiu. És un autodidacta que acaba formant-se com a Documentalista en la Universitat Oberta de Catalunya
  És un enamorat dels serveis públics docents, culturals, sanitaris. Sense ells esta societat seria més pobra i més injusta.
  Sempre ha participat en el moviment associatiu. En primer lloc en l'Associació de Bibliotecaris Valencians, i després en la seua successora, el Col·legi Oficial de Bibliotecaris i Documentalistes de la Comunitat Valenciana, de la que forma part dins de la seua Junta Directiva.
  Des del 2015 gestiona un dels equipaments bibliotecaris més grans i actius de l'àrea metropolitana de València: la Biblioteca Pública María Moliner Ruiz de Paiporta.
  L'any passat posà la seua passió i el seu atreviment organitzant amb Susu Benítez el 1er Festival de Narració Oral "PAIPORTA MÓN DE CONTES"
  El resultat sembla que fou prou satisfactori perquè els han encomanat una segona edició.
  Susu Benítez susucuentos@gmail.com
  Susu Benítez porta des de 1983 com a actor, director, pedagog teatral i productor de teatre. Ha participat en quasi tot tipus d'espectacles per a tot tipus de públics. Sent membre de diverses companyies de teatre a Alacant, Barcelona i València. Especialitzant-se des de 1994 en la narració oral i participant, dins d'aquest format, en quantitat d'esdeveniments al voltant de la paraula, en tota la península: festivals, biblioteques, teatres, fires del llibre, col·legis, bars, sagristies, carrers, cases d'intercanvi de parelles, autobusos…
  He explicat contes, llegendes i mentides, per a adults, joves, xiquets i públic sense classificar. He participat amb diferents propostes escèniques al voltant del conte, tant com a narrador com a organitzador d'esdeveniments culturals per tot l'estat espanyol
  En el 2016 dirigisc la 1ª edició del festival de narració oral "Paiporta Món de Contes"
  En l'actualitat sóc professor i codirector de l'Escola Municipal de Teatre de Quart de Poblet (València). Participe com a artista en la Fundació Yehudi Menuhin.
  Amparo Pons Cortell @ponscor
  Llicenciada en Història i Diplomada en Biblioteconomia per la Universitat de València. Al llarg dels anys he treballat en diferents centres d'informació que m'han aportat experiència i una mirada conjunta de la professió.
  Des de 2011 sóc tècnica mitjana de la Biblioteca del Museu Valencià d'Etnologia on he descobert l'apassionant i desconegut món de les biblioteques de museus. Ací he aprés que és tan important fer treball tècnic com difusió per visualitzar-nos i amb este objectiu organitze els cicles: #EnVeuAlta a la Biblioteca, Café i Antropologia i Espanta la por. Des de la Biblioteca sóc l'encarregada de coordinar i validar el treball del viquipedista resident al Museu Valencià d'Etnologia i per això som #BiblioWiki. Enganxada a les xarxes socials com a gran instrument de la divulgació bibliotecària i orgullosa gestora del blog Etnobloc : mes a mes llibres i demés. Forme part de Musas València amb la resta de bibliotecàries de museus de la ciutat de València i estic absolutament convençuda que en la nostra professió necessitem fer #ComboiBibliotecari
  Carmen Navarro Dolz carmen@ciutatlectora.com
  Diplomada en Professorat d' E.G.B. (U.V.) i graduada en Filologia Catalana (U.V.). He realitzat diferents postgraus i diplomes: Postgrau en Educació d' Adults (E.U. EDETANIA), Diploma en Literatura i Cultura per a Infants i Joves (UV. ADEIT) i Curs d'animació a la lectura: la formació de lectors (UNED i Fundació Bromera per al Foment de la Lectura).
  He treballat com auxiliar d'agència de lectura i com ha mestra en la formació de persones adultes. Des de l'any 1999 sóc sòcia de l'empresa Sénia Projectes Educatius SL dedicada al disseny, creació i implementació de projectes d'animació lectora en biblioteques, centres educatius i municipis.
  He impartit cursos i jornades formatives per a professors al CEFIRE i a diferents centres educatius, i he col·laborat amb editorials com Tàmdem i Bromera en la realització d'activitats d'animació lectora, edició de material didàctic digital i col·laboracions literàries.
  Des de 2015 col·labore amb l'empresa FEETS. Gestió de projectes en el desenvolupament de projectes relacionats amb la lectura i el circuit del llibre i amb FULL-Fundació pel Llibre i la Lectura com a coordinadora municipal del programa Ciutats Lectores.